A
 aliyas (saka tembung alias) tegesé jenenge liya.
 artikel (saka tembung artikel) tegesé (1) bab ing undhang-undhang, (2) jejer ing karangan utawa plot, lan (3) tulisan mawa irah-irahan tinamtu.
 apèl (saka tembung appel) tegesé (1) ngulur prakara marang pangadilan kang luwih dhuwur lan (2) nglumpukaké prajurit.
 amral (saka tembung admiraal) tegesé sénapati lautan.

B
 benèt (saka tembung kabinèt) tegesé lemari cilik cendhèk.
 boncis utawa buncis (saka tembung boontjes) tegesé tetuwuhan bangsa kara.
 bir (saka tembung bier) tegesé inuman bangsa legèn.
 bur (saka tembung boor) tegesé piranti dianggo ngunceki utawa gawé bolongan; jara.
 baron (saka tembung baron) tegesé sesebutané pangéran ing Éropah.
 branduwin (saka tembung brandewijn) tegesé inuman bangsa legèn kang mendemi banget.
 brug (saka tembung brug) tegesé kreteg.
 barliyan utawa barléyan (saka tembung brillant) tegesé intên kang wus disarawèdi.
 bregada (saka tembung brigade) tegesé prajurit sagolongan.
 buk (saka tembung boek) tegesé buku utawa cathetan.
 baki (saka tembung bakje) tegesé témbor.
 Batawi (saka tembung Batavia) tegesé Kutha Batavia (saiki Jakarta) lan sing ndunungi.
 botol utawa botel (saka tembung bottel) tegesé gendul. 
 bas (saka tembung baas) tegesé lelurahé wong nyambut gawé, kaya ta tukang kayu lan tukang watu.
 beskuwit utawa besuwit (saka tembung beschuit) tegesé panganan bangsa roti. 
 buwi (saka tembung boei) tegesé kunjara.
 balok (saka tembung balk) tegesé kayu sing wis diprèjèngi wangun pesagi.
 blodir (saka tembung berduren) tegesé sulam. 
 bulsak (saka tembung bulzak) tegesé kasur.
 bum (saka tembung boom) tegesé wesi utawa kayu dawa cacadané kréta.
 bangku (saka tembung bank) tegesé (1) dhingklik palinggihan lan (2) méja sikilané cendhèk.

C
 cakur (saka tembung jachthoorn) tegesé wadhah obat.
 cal utawa sal (saka tembung syaal) tegesé rimong kanggo ubed-ubed gulu.

D
 delèr (saka tembung Edel Heer) tegesé sesebutané para warga Rad Indiya.
 derbis (saka tembung donderbus) tegesé jinis bedhil.
 derbus deleng tembung derbis.
 dim (saka tembung duim) tegesé 1 1/12 kaki (± 2,54 cm).
 drèl (saka tembung drillen) tegesé unining bedhil bebarengan kanggo kurmat. Tembung varian: edrèl.

Dh
 dham (saka tembung damspel) tegesé aran dolanan nganggo blabag digambari pesagèn-pesagèn abang putih utawa irêng putih.
 dhamdhaman deleng tembung dham.
 dhangsah (saka tembung dansen) tegesé jogèd cara Éropah.
 dhipisi (saka tembung divisie) tegesé golongan prajurit.
 dhis (saka tembung dienst) tegesé dadi saradhadhu.
 dholok (saka tembung dolk) tegesé glathi.
 dhongkrah (saka tembung dommekracht) tegesé piranti dianggo ngegol montor.
 dhongkrak deleng tembung dhongkrak
 dhus (saka tembung doos) tegesé wadhah kothakan kang digawé dluwang kandêl.
 dhuwit (saka tembung duit) tegesé sarananing urup-urupan kang diwujudi ing cithakan tembaga utawa slaka.

È
 èrloji (saka tembung horologie) tegesé jam.
 èngsèl (saka tembung hengsel) tegesé sindikan ing kuponing lawang (inebing lawang).

G
gurnat (saka tembung granaat) tegesé piranti kanggo njeblukaké bangsané bom.
 grutni, gruteni, utawa teni (saka tembung grootenne) tegesé sandhangan dhines. 
 got (saka tembung goot) tegesé larèn utawa kalèn.
 gitnisa (saka tembung grootkruis) tegesé palang gedhé.
 gas (saka tembung gaas) tegesé jisim kang kaanané kaya hawa.
 gèsper (saka tembung gesp lan gespen) tegesé timangan cathokan cilik.
 gladri utawa gadri (saka tembung galderij) tegesé èmpèr ngarêp.
 gelas (saka tembung glas) tegesé piranti kanggo ngombé saka kaca.
 guldhen (saka tembung gulden) tegesé rupiyah.
 guprenur (saka tembung gouverneur) tegesé lelurah wewengkon.
 gupremèn (saka tembung gouvernement) tegesé pamaréntah.

H
 hak (saka tembung haak) tegesé canthélan.
 Holan (saka tembung Hollandsch) tegesé Walanda.
 hup (saka tembung hoofd) tegesé lurah.

J
 jenèwer (saka tembung janever) tegesé aran inuman keras.
 jendral (saka tembung general) tegesé panggedhéning prajurit.
 juris utawa joris (saka tembung joris) tegesé kethèk.
 jas (saka tembung jas) tegesé klambi lanang (potongan Kulonan).
 juli (saka tembung juli) tegesé aran sasi kang kapitu.
 jager (saka tembung jager) tegesé aran prajurit.
 jongos (saka tembung jonges) tegesé (1) batur Walanda, lan (2) paladèn ing hotèl lsp.

K
 kaos (saka tembung kous) tegesé mojah sikil utawa tangan.
 kenir (saka tembung knier) tegesé èngsèl lawang.
 kenèker utawa nèker (saka tembung knikker) tegesé dhir.
 kenap (saka tembung knaap) tegesé méja cilik bunder utawa pesagi.
 kenur (saka tembung snur) tegesé (1) bolah rami lan (2) tali ing pancing.
 kandelar utawa pandelar (saka tembung kandelaar) tegesé ajug-ajug lilin. 
 kantin (saka tembung cantine) tegesé (1) kamar kasukan ing bètèng, (2) papan padhaharan.
 kantor (saka tembung kantoor) tegesé papan dianggo ngurus bab administrasi.
 kontrak (saka tembung kontrakt) tegesé prajanjian nyambut gawé.
 kar (saka tembung kaart) tegesé petha utawa gambar bumi.
 kristin, krastin, kestin, utawa kesting (saka tembung satijn) tegesé bakal saèmper sutra.
 kruwik (saka tembung kruik) tegesé goci.
 krebin, karabin utawa karibin (saka tembung karabijn) tegesé bedhil cilik.
 krebil utawa kerbil (saka tembung korbeel) tegesé kayu sanggan blandar mencok ing saka.
 koki (saka tembung kok utawa kokkin) tegesé tukang olah-olah.
 kèker (saka tembung kijker) tegesé piranti dianggo ndedeleng barang kang adoh-adoh.
 kokar (saka tembung kokarde) tegesé ciri rupa pita.
 kakus (saka tembung kakhuis) tegesé jumbleng.
 kokis (saka tembung kukjes) tegesé roti saèmper apem.
 kètèl (saka tembung ketel) tegesé cèrèt gedhé.
 kusir (saka tembung kutsier) tegesé tukang nglakokaké kréta.
 kestal, setal, kestalan (saka tembung stal) tegesé gedhogan.
 kestèl utawa setèl (saka tembung stel) tegesé prangkat utawa rakitan. 
 kestop utawa setop (saka tembung stof) tegesé jinis bakal kanggo gawé klambi.
 kestabel utawa setabel (saka tembung constabel) tegesé prajurit mriyeman. 
 kespur utawa sepur (saka tembung spoor) tegesé kreta api.
 kul (saka tembung kool) tegesé kobis.
 kelah(saka tembung klagt) tegesé gugat.
 kulnèl, kolènèl, utawa kurnèl (saka tembung kolonel) tegesé pangkat panggedhé saradhadhu.
 kèlèr (saka tembung kelder) tegesé kothak wadhah gendul jenèwer.
 kaléja (saka tembung kleedje) tegesé klasa.
 klonyo utawa plonyo (saka tembung cologne) tegesé lênga wangi.
 kelam (saka tembung klamp) tegesé wilahan wesi utawa kayu dianggo pikukuhing sambungan.
 kap (saka tembung kap) tegesé thonthor.
 kopi(saka tembung koffie) tegesé aran wit lan wohé kang digawé wédang bubuk.
 kiper (saka tembung keper) tegesé kang njaga gul tumrap dolanan bal-balan.
 koper (saka tembung koffer) tegesé pethi dianggo wadhah sandhangan.
 kopral (saka tembung korporaal) tegesé aran pangkat saradhadhu.
 kaptin utawa kapitan (saka tembung kapitein) tegesé (1) aran pangkat panggedhé saradhadhu lan (2) panggedhé kapal.
 kumendur (saka tembung kommandeur) tegesé aran pangkat panggedhé saradhadhu.
 kemandhah (saka tembung kommando) tegesé aba-aba utawa pakon sajeroning kaprajuritan.
 kumendhan (saka tembung kommandant) tegesé lelurah saradhahdu.
 kumpeni (saka tembung compagnie) tegesé pakumpulan dagang.
 kompor utawa komper (saka tembung komfoor) tegesé anglo mawa oncor lenga utawa gas.
 kemidhi, komidhi, utawa kumidhi (saka tembung komidie) tegesé tontonan ulah kaprigelan.

L
 landrat (saka tembung landraad) tegesé pangadilan sing mriksa prakara.
 lantéra (saka tembung lantaarn) tegesé damar.
 lentéra deleng lantéra.
 lak (saka tembung lak) tegesé bangsaning jabung warna abang.
 laken (saka tembung laken) tegesé sengkelat.
 lèker (saka tembung lekker) tegesé énak.
 lat (saka tembung laat) tegesé kasèp.
 lot (saka tembung lood) tegesé (1) layang sing ana angkané kanggo lotré, lan (2) timah gilig lancip digandhulaké kanggo nyumurupi jejeg lan orané cagak, témbok, lsp.
 litnan (saka tembung luitenant) tegesé aran pangkat saradhadhu utawa panggedhéning bangsa Cina utawa Arab.
 lis (saka tembung lijst) tegesé (1) plisiran ing kayu utawa témbok sing mbrenjul, lan (2) cathetan urut-urutaning jeneng, lsp.
 lès (saka tembung lezen) tegesé piwulang utawa kursus.
 los (saka tembung loods) tegesé ikal-ikalan.
 lespangan (saka tembung spaning) tegesé  aran lelara ing weteng.
 lésiyun (saka tembung legioen) tegesé prajurit.
 lapur (saka tembung rapport) tegesé ngaturaké prakara apa-apa marang pulisi, lsp.
 loper utawa lopor (saka tembung looper) tegesé kenèk kang nuntun jaran rakitan.
 loji (saka tembung loge) tegesé omah gêdhong.
 legandir (saka tembung grenadier) tegesé prajurit mawa grenat.
 legunder (saka tembung gragonder) tegesé prajurit jejaranan.
 lèger (saka tembung legger) tegesé tong gedhé kanggo wadhah banyu.
 labrag (saka tembung rabraken) tegesé pilara.

M
 musik (saka tembung muziek) tegesé bangsa gamelan Éropah.
 musikan (saka tembung muziekant) tegesé juru musik.
 mestri (saka tembung meester) tegesé sebutaning dhukun.
 mal (saka tembung mal) tegesé klebut.
 mayor (saka tembung majoor) tegesé pangkat sadhuwuring kaptin.

O
 oli (saka tembung olie) tegesé lenga.
 ongkos (saka tembung onkost) tegesé wragad.

P
 pun (saka tembung pond) tegesé bobot ½ kg.
 ponès (saka tembung vonnis) tegesé pepancasan pangadilan
 panci utawa pancé (saka tembung pannetje) tegesé piranti mangsak gilig saka logam. 
 pondhemèn utawa pandhemèn (saka tembung fondament) tegesé bebatur utawa tetales omah kang dipendhem. 
 poci (saka tembung potje) tegesé téko.
 picis (saka tembung pietje) tegesé (1) dhuwit lan (2) ketip; 10 sèn.
 pir (saka tembung veer) tegesé wilahan waja tipis lan mendal, kaya ta ing rodha kréta.
 prèi (saka tembung vrij) tegesé libur; lèrèn ora sekolah utawa nyambut gawé.
 prenis utawa pernis (saka tembung vernis) tegesé aran cèt gilap.
 porok (saka tembung vork) tegesé garpu.
 partikelir (saka tembung particulier) tegesé dudu yeyasan nagara, dudu dhines.
 presèn utawa persèn (saka tembung present) tegesé bebungah.
 pursekot (saka tembung voorschot) tegesé empingan. 
 presil utawa persil (saka tembung perceel) tegesé bumi nagara kang diséwa 75 taun. 
 permili (saka tembung familie) tegesé sanak sêdulur.
 pregul utawa pergul (saka tembung verguld) tegesé nyepuh nganggo emas.
 pak (saka tembung pacht) tegesé pajeg marang nagara supaya kena adol apyun utawa bukak gadhéan.
 pokrol utawa pokrul (saka tembung procureur) tegesé  juru ngembani prakara ana ing pangadilan. 
 pot (saka tembung pot) tegesé jembangan wadhah tamanan.
 patrol utawa patroli (saka tembung patrouille) tegesé nganglang njaga.
 patrum (saka tembung patroon) tegesé jubungan isi obat lan mimis.
 pas (saka tembung pas) tegesé trep.
 pestil utawa pastil (saka tembung pastel) tegesé panganan saèmper kuwih. 
 pistul (saka tembung pistool) tegesé bedhil cilik lan cendhak.
 pal (saka tembung paal) tegesé ukuran dawa 1507 m.
 pilar (saka tembung pilaar) tegesé saka gedhé kang digawé témbok.
 plekat (saka tembung plakaat) tegesé undhang-undhang.
 plat (saka tembung plaat) tegesé blébékan sèng.
 polèt (saka tembung epoulet) tegesé très utawa setrip ing lengenan.
 plitur (saka tembung polituer) tegesé cèt dianggo nggilapaké piranti kaya ta méja lan kursi.
 plès (saka tembung flesch) tegesé gendul.
 plesir utawa plaisir (saka tembung pleizier) tegesé mlancong utawa dolan-dolan.
 plèster (saka tembung pleister) tegesé tamba tatu.
 pulmak (saka tembung volmagt) tegesé wewakil.
 polong (saka tembung peulen) tegesé woh-wohan bangsa kacang lan kapri.
 pompa (saka tembung pomp) tegesé piranti dianggo nyêmprotake banyu utawa angin.
 pabrik (saka tembung fabriek) tegesé panggonan gawé barang sarana mesin-mesin.
 perklaring (saka tembung verklaring) tegesé layang katerangan ing prakara. Tembung varian: uperklaring.

R
 rundha utawa rondha (saka tembung ronde) tegesé nganglang ing wayah bengi.
 roki utawa rok (saka tembung rok) tegesé klambi dawa. 
 rikning utawa rèkening (saka tembung rekening) tegesé itung.
 rèken (saka tembung reken) tegesé réka.
 rad (saka tembung raad) tegesé keklumpukané wong sing kajibah ngrembug utawa awèh pamrayoga.
 rus (saka tembung roos) tegesé kembang mawar abang.
 russedhah (saka tembung rustdag) tegesé dina libur.
 résidhèn (saka tembung resident) tegesé priyayi Walanda sing dadi panggedhéné wewengkon.
 rol (saka tembung rol) tegesé pangadilan kang mriksa prakara palanggaran cilik-cilik.
 rolak utawa rolah (saka tembung rollang) tegesé bata kang ditata ngadeg ing sadhuwuring palang kori.
 rolis (saka tembung rollezen) tegesé nacahaké kuli nyambut gawé.
 répot (saka tembung rapport) tegesé rèbyèg.
 ram (saka tembung ram) tegesé (1) jendhéla lan (2) wengkuné pangilon.
 rumpi (saka tembung rompye) tegesé klambi jas kotang kanggo rangkepan klambi jas bukak.
 règen (saka tembung regent) tegesé bupati.
 rebal utawa perbal (saka tembung proces-verbaal) tegesé cathetan papriksané prakara kang bakal katur marang pangadilan.
 rangsum (saka tembung rantsun) tegesé pangan kanggo saradhadhu.

S
 salomprèt, deleng tembung slomprèt.
 senapan (saka tembung snaphaan) tegesé bedhil.
 srebèt utawa serbèt (saka tembung servet) tegesé kacu. 
 sak (saka tembung zak) tegesé kanthongan klambi.
 sekonyar (saka tembung schooner) tegesé jinis prau.
 sekoci (saka tembung schuitje) tegesé jinis prau cilik.
 sekotor (saka tembung kotter) tegesé jinis prau.
 soklat (saka tembung chocolaad) tegesé panganan (bubukan) saka woh wit.
 sekongkel (saka tembung gekonkel) tegesé sekuthu.
 setrika (saka tembung strijken) tegesé piranti dianggo ngêlus klambi.
 setrap (saka tembung straf) tegesé paukuman.
 setrup (saka tembung stroop) tegesé jurjuran gula dicampuri banyu woh-wohan
 setriman (saka tembung stuurman) tegesé juru mudhi.
 setat (saka tembung staat) tegesé layang klowongan kang diisèni katrangan prakara warna-warna.
 setut (saka tembung stoot) tegesé (1) pungkasané sabuk wlulang, (2) sabuk.
 setiwel (saka tembung stevel) tegesé wlulang urungé sikil (lumrahé dianggo ana bal-balan).
 sosis (saka tembung saucijs) tegesé daging cacah dibumboni diwangun bumbungan.
 selèdri utawa slèdri (saka tembung selderij) tegesé sayuran sing dianggo campuran sop, bakso; Apium graveoles.
 suldhat (saka tembung soldaat zie saradhadhu) tegesé prajurit.
 selomprèt deleng tembung slomprèt.
 salébrak utawa slébrak (saka tembung schabrak) tegesé lèmèk lapak. 
 sop (saka tembung soep) tegesé jangan digawé duduh iwak  (ampasé wortel, slèdri, kacang, lsp).
 sopi (saka tembung zoopje) tegesé jinis arak.
 sepèn (saka tembung dispens) tegesé kamar kanggo wadhah panganan.
 sepir (saka tembung cipier) tegesé wong sing njaga kunjara.
 semir (saka tembung smeer) tegesé barang lintreg-lintreg dianggo nggosok sepatu, ngireng rambut, lsp.
 semur (saka tembung gesmoord) tegesé aran lelawuhan.
 sègel (saka tembung zegel) tegesé cap atas nama pamaréntah (racaké minangka pasaksiné prajanjian).
 slomprèt (saka tembung trompet) tegesé unèn-unèn sing anggoné ngunèkaké sarana disebul. Tembung varian: salomprèt, selomprèt, tarompèt.

T
 taksir (saka tembung taxeer) tegesé pangira-ira tumrap wuragad. Tembung varian: teksir, kala-kala uga tapsir lan tepsir.
 tambur (saka tembung tamboer) tegesé unèn-unèn bangsa trebang urungé cendhak wlulangé kiwa tengen sarta nganggo èthèr-èthèr.
 taplak (saka tembung tafellaken) tegesé lawon lèmèk méja.
 tapsir, deleng tembung taksir
 tar (saka tembung taart) tegesé panganan bangsa roti.
 taromprèt, deleng tembung slomprèt.
 teksir, deleng tembung taksir
 tepsir, deleng tembung taksir
 tesmèn (saka tembung testament) tegesé wasiyat.
 tèken (saka tembung teeken) tegesé tandha tangan.
 tir (saka tembung teer) tegesé barang cuwèr rupané ireng sok dianggo ngecèt.
 tong (saka tembung ton) tegesé wadhah sing digawé kayu.
 tuwidhé, deleng tembung twidhe.
 twidhe (saka tembung tweede) tegesé angka kaping kalih.

U
 uperklaring (saka tembung op verklaring) deleng tembung perklaring.
 upas (saka tembung oppasser) tegesé batur kang dianggo kongkonan, lumrahé ana ing kantor-kantor.
 upsir (saka tembung officier) tegesé aran pepangkatan ing saradhadhu.
 urdenas (saka tembung ordonnans) tegesé utusan.
 urdi (saka tembung order) tegesé dhawuh.
 usar (saka tembung huzaar) tegesé prajurit jejaranan.

W
 Walanda (saka tembung Hollansch tegesé wong Éropah saka nagara Nèderlan.

Walanda